Azərxalça

"Azərxalça" — Səhmləri Azərbaycan dövlətinə məxsus olan Açıq Səhmdar Cəmiyyət."Azərxalça" Açıq Səhmdar Cəmiyyətinin yaradılması haqqında  Azərbaycan Respublikası Prezidentinin 5 may 2016-cı il tarixli, 2032 nömrəli Sərəncamı. e-qanun.az İdarə Heyətinin sədri 2021-ci ildən Emin Səlhab oğlu Məmmədovdur.

 Tarixi 
"Azərxalça"nın tarixi XX əsrin birinci yarısından başlayır.

Azərbaycan Respublikası Prezidentinin 5 may 2016-cı il tarixli Sərəncamına əsasən "Azərxalça" Elmi Yaradıcılıq İstehsalat Birliyi ləğv edilmiş, əvəzində "Azərxalça" Açıq Səhmdar Cəmiyyəti yaradılmışdır.

 Fəaliyyəti 
Cəmiyyət Azərbaycan Respublikasında xalça və xalça məmulatlarının istehsalını, ixracını, onların ölkə daxilində və xaricdə satışının təşkilini, xalça və xalça məmulatlarının istehsalında yeni texnologiyaların tətbiqini, maddi-texniki bazanın müasirləşdirilməsini və ondan səmərəli istifadəni, habelə bu sahənin inkişafı ilə bağlı digər işləri yerinə yetirir.

 Rəhbərlik 
Cəmiyyətin İdarə Heyəti sədrinin və onun müavinlərinin vəzifəyə təyin və vəzifədən azad edilməsi Azərbaycan Respublikasının Prezidenti tərəfindən həyata keçirilir.

2021-ci il yanvarın 9-da “Azərxalça” ASC-nin İdarə heyətinin sədri Vidadi Muradov həbs edilib. 1 gün sonra o, vəzifəsindən azad edilib.

 Korrpusiya 

2021-ci ilin yanvarında “Azərxalça” ASC-nin İdarə heyətinin sədri vəzifəsində işləmiş Muradov Vidadi Aydın oğlunun qanunsuz əməlləri ilə əlaqədar Baş Prokurorluğa daxil olmuş materiallar əsasında aparılmış araşdırma nəticəsində Azərbaycan Respublikası Cinayət Məcəlləsinin müvafiq maddələri ilə cinayət işi başlanıb.

 Həmçinin bax 

 Azər-ilmə
 Vidadi Muradov (xalçaçı)

 İstinadlar 

 Xarici keçidlər 
 "Azərxalça" ASC-nin rəsmi internet səhifəsi 
 "Azərxalça" Elmi Yaradacılıq İstehsalat Birliyi müflis elan edilməsi üçün məhkəməyə müraciət etdi 


Kateqoriya:Azərbaycan şirkətləri